**Na Gréckokatolíckej fakulte sa hovorilo o islame**

Na Gréckokatolíckej teologickej fakulte PU sa dňa 23. 02. 2016 v rámci Týždňa vedy a techniky uskutočnila pozvaná prednáška Ing. Mikuláša Hučka s názvom *Islam - známy/neznámy (Humanistická Európa alebo islamistická Eurábia?).* Pozvaného hosťa privítal a diskusiu moderoval doc. Michal Hospodár. Prednášajúci pútavým spôsobom prezentoval vznik a učenie svetového náboženstva islamu. Nezaujate poukázal na markantné rozdiely v teologickom i morálnom učení kresťanstva a islamu, čo je dôležité si uvedomiť práve v prebiehajúcej migračnej vlne, ktorá so sebou nesie miešanie ideí, kultúr a náboženstiev. Svoje výskumy obohatil videoprezentáciou odborníkov na islam a citoval aj z najdôležitejších kníh koránu a zbierky zákonov (Šaría). V následnej diskusii sa prítomní študenti religionistiky detailnejšie zaujímali o Mohamedov život a jeho pohľad na základné otázky života. Podujatie na aktuálnu tému prispelo k tomu, aby si súčasná generácia študentov urobila pravdivý obraz o fenoméne, ktorý čoraz silnejšie expanduje do Európy.

doc. ThDr. Michal Hospodár, PhD.